Oa Bochabela wrote: Nalane ea Lesotho e re Moshoeshoe haa tla qetella e le morena ke hobane a ile a bo roleloa ke malom'ae oa Mofokeng. Ha ke sa fose ho thoe ke Seephe-ephe.Ha e le moo Makhoakhoa, Batlokoa le Bataung bona ba ntse ba e-na le marena a bona, rona Bafokeng ho ile ha fella kae. Litloholo tsa lelapa la Seephe-ephe li kae? Hona ke neng re tlang ho buseletsoa borena boo ba rona. Ha re tseke ba ha Mokoteli (le ha ka ts'oanelo e ntse e le ba rona) empa ke re re mpe re buseletsoe ba rona joaloka liboko tse ling, etsoe rona Bafokeng ke rona ba baholo libokong.Le reng Basotho? Lona Bafokeng le hokae ka taba ee? Kamoo ke hopolang kateng nakong ea puso ea masole ho kile haeba le Bafokeng ba tlang ka tlhahiso ea hore Bafokeng ba emeloe ke morena oa bona ho marena a sehlooho. Eka khang e ne hlahe ea hore na ke mang ea moholo eo e ka bang ena morena, eaba mohopolo oo ha ho moo o eang. feela ke hopola eka ha Moshoeshoe a phahamela borena ba Basotho Bafokeng ba ne ba se ba feletose ke boholo ba matla a bona a khale a borena. Morena ea neng a ntse a le matla oa Bafokeng e ne e le Thamae.